አትሌቱ ቀዳሚ ሆኖ የገባበት ሰአት በዓለም ክብረ ወሰንነት ተመዘገበ
ኢትዮጵያዊው አትሌት ሳሙኤል ተፈራ የካቲት 9 ቀን 2011 ዓ.ም በእንግሊዝ በርሚንግሃም ከተማ በተካሄደ የቤት ውስጥ የአትሌቲክስ ውድድር በ1 ሺህ 500 ሜትር ውድድር ቀዳሚ ሆኖ የገባበት 3 ደቂቃ ከ31 ሴኮንድ ከ4 ማይክሮ ሴኮንድ የዓለም ክብረ ወሰን በመሆን በዓለም አቀፉ የአትሌቲክስ ፌዴሬሽኖች ማህበር ተመዘገበ። የ1500 ሜትር የቤት ውስጥ ውድድር ክብረ ወሰን በሞሮኳዊው አትሌት
ሂሻም አልገሩሽ እአአ ከ1997 አንስቶ ተይዞ የቆየ ሲሆን፣ ይህን 3 ደቂቃ፡ 31 ሴኮንድ፡18 ማይክሮ ሴኮንድ ክብረ ወሰን
19 አመቱ ኢትዮጵያዊ አትሌት በ14 ማይክሮ ሴኮንዶች ማሻሻል ችሏል። ዮሚፍ በዚህ ውድድር 3 ደቂቃ 31 ሴኮንድ፡ 58 ማይክሮ
ሴኮንድ በመግባት የግሉን ምርጥ ሰዓት ማስመዝገብ ችሏል። አትሌት ሳሙኤል ውድድሩን ሲያሸንፍ የገባበት ጊዜም በርቀቱ የዓለም
ክብረ ወሰንን እንዲጨብጥ አድርጎታል። ውድድሩን በማሸኘፉም 3 ሺህ ዶላር እንዲሁም ሪከርድ በመስበሩ 30 ሺህ ዶላር ተሸላሚ ለመሆን
በቅቷል። አሸናፊነቱን ከተቀዳጀ በኋላም አትሌቱ በሰጠው አስተያት ‹‹በጣም ደስተኛ ነኝ፤ ደስታዬ ይሄ ነው ለማለት ይከብደኛል፤
ወደዚህ ውድድር የገባሁት በግፊት እንጂ የራሴ ሃሳብ ኖሮኝ አይደለም፤ የፈጣሪ እርዳታ ነው›› በማለት ለመገናኛ ብዙሃን ተናግሯል።
በተመሳሳይ ኢትዮጵያዊቷና ለኔዘርላንድስ የምትሮጠው ሲፋን ሃሰን በአይኤኤፍ የዳይመንድ ሊግ አንዱን ማይል ውድድር
ሞናኮ ላይ 4 ደቂቃ፡ 12 ሴኮንድ፡ 33 ማይክሮ ሴኮንድ በማጠናቀቅ ለ23 ዓመታት ተይዞ የነበረውን ክብረ ወሰን የሰበረችበት ሰአትም
መመዝገቡ ታውቋል። ይህ ክብረ ወሰንም እ.ኤ.አ. 1996 የኦሊምፒክ 800 ሜትር እና 1 ሺ 500 ሜትር ሻምፒዮን በሆነችው ሩሲያዊት
ሲቪትላና ማስተርኮቫ ተይዞ የቆየ ነበር።አዲስ ዘመን ነሀሴ 14/2011